Tenzije izmedju Izraela i Hamasa ponovo u porastu
Uoči predstojećih intenzivnih diplomatskih napora, rastu tenzije između Izraela i Hamasa. Izrael je zapretio da će žestoko uzvratiti na
Šest nedelja nakon rata u Gazi, Izrael je sve nestrpljiviji zbog nastavljenih palestinskih raketnih napada. To je bilo glavno pitanje na nedeljnom sastanku bezbednosnog kabineta, dan pošto je raketa pogodila praznu školsku zgradu u izraelskom obalnom mestu Aškalon. Premijer  je upozorio da će - ako napadi budu nastavljeni - uslediti, kako se izrazio, „ uzvraćanje na islamistički Hamas koji vlada Gazom. Izraelski vojni izvori navode da je izvršeno najmanje 110 raketnih i minobacačkih napada otkako je okončana izraelska vojna ofanziva u Gazi. Cilj tronedeljne vojne operacije je bio prekid raketnih napada, ali Izraelci sve više veruju da taj cilj nije ostvaren. Izraelski analitičar  kaže da Izrael nije uspeo da porazi Hamas i da je stoga neminovan novi konflikt. Međunarodni izaslanik za Bliski istok je danas došao u prvu posetu Gazi, da bi procenio potrebe za obnovu posle razaranja tokom izraelske ofanzive. Bivši britanski premijer je izjavio da međunarodna pomoć Gazi neće imati trajan efekat, ako se ne nađe političko rešenje izraelskog sukoba sa Hamasom. Opasnost od obnavljanja nasilja vremenski se podudara sa posetom regionu američke državne sekretarke, Hilari Klinton. Na sutrašnjoj međunarodnoj donatorskoj konferenciji u Egiptu, ona će prložiti paket američke pomoći Palestincima u iznosu od 900 miliona dolara. Posle konferencije, državna sekretarka će doputovati u Jerusalim i na Zapadnu obalu, gde će odvojeno razgovarati sa izraelskim i palestinskim liderima.